Jyllandsposten, 1840-01-07
Jblandt de Jndretninger, der have viist sig som særdeles velgjørende, bør vist vel med Rette regnes Landets almindelige Enkekasse. Men jo større Trøst, det maa være for den Mand, der ad denne Vei har kunnet sikkre sine Efterladte Noget, desto større maa derfor ogsaa dens Bekymring være, som ei har seet sig istand hertil, og til disse hører sikkerligen Pluraliteten af de næringsdrivende Borgere. Ei mene vi dem, der kunne arbeide for Livets første Nødvendigheder og føle sig tilfredse, naar disse ere erhvervede; thi tænke end Saadanne stundom paa, hvorledes det vel vil gaae deres Familie, hvis de skulde falde fra, saa kunne de dog trøste sig med, at deres Efterladte, stedse vante til Armod, ogsaa da ville kunne finde det Lidet, som fordem er fornødent. Men saaledes er det ei med dem, der ei have kjendt eller kunne vænne sig til Armod og Mangel, som ifølge deres bedre Omstændigheder have havt flere Nødvendigheder, og dog ofte ved Mandens og Forsørgerens pludselige Død nedsynke i den yderste Trang, fordi der ei var tilstrækkeligen sørget for dem i dette Tilfælde. Ofte er det skeet i den ovennævnte Klasse af Borgere, men oftest dog i Handelstanden, at Konen og Børnene saaledes have maattet smaae alle en trykkende Armods Bitterheder. Men spørges dernu: Hvorfor benytter da Kjøbmanden ei det Middel, hvorved han kan sikkre sine Efterladte for Trang, det Middel, der tilbydes ham, saavel som alle Andre, Landets almindelige Enkekasse. - Kjøbmanden kan som oftest ei afsee fra sin Næringsdrift de dertil udfordrede Penge; han kan og tør ei vove at udsætte sig for noget betydeligt aarligt Capitalafdrag med Renter til denne Stiftelse, da disse Summer, der dog ei kunne være aldeles ubetydelige, saafremt Enken derved skal sikkres et nogenlunde anstændigt Udkomme, ofte og ufor udseet kunne blive ham nødvendige i hans Haandel; han er, mere end nogen Anden, udsat for Tidens Omvæltninger; hans Tab ere ofte en Følge af ganske uforudseete Tilfælde, og, har han gjort noget betydeligt Jndskud, kan han let komme i den Nødvendighed at ønske sig disse Penge tilbage for at kunne dække sit Tab og vedblive sin Virksomhed. Det er derfor, da vi have saamange sørgelige Exempler for Øie, et Spørgsmaal, som vistnok maa interessere Alle af denne Stand, saavel den større Handlende, der jo løber den større Risico og kan lide det større Tab, som ogsaa den mindre Handlende. Hvilket Middel kan der gives for, at Kjøbmanden kan betrygge sine Efterladte: Jndsenderen forudseer, at, om endog Midlet vil kunne findes, saa ville dog ogsaa mange Vanskeligheder møde for at see det realiseret; men han stoler paa, at der blandt de Handlende vil findes Mænd med Jndsigt og redelig Villie til at bortrydde disse. Ofte er det erfaret, at Meget kan skee ved forenet Bestræbelse og Opoffrelse af Mange, om den end er liden for hver Enkelt; og forsaavidt Jnds. formener, at Udførelsen, af Sagen ei er aldeles umulig, naar den kun møder den Jnteresse, den fortjener, tillader han sig at fremkomme med nedenstaaende Forslag, uden at han derfor paa nogen Maade mener, at han har truffet det Rette. Dette Forslag gaaer da ud paa Oprettelsen af et Fond til Understøttelse for de Handlendes Efterladte i Jylland; (thi at udstrække Planen til en større Deel af Landet, vilde vel medføre flere og større Vanskeligheder). Ved frivillige Bidrag, deels aarlige, deels Summer een Gang for alle, maatte en Capital samles, som tilligemed Renter og Renters Rente maatte være urørt i 20 Aar. Efter dette Tidsløb uddeles af den saaledes samlede Capitals Rente de 2/3 Dele til de Efterladte og den ene 1/2 Deel tillægges Capitalen indtil videre. Bestyrelsen maatte vel saaledes foranledige i alle jydske Kjøbstæder Filial=Bestyrelser oprettede, hvis Formaal maatte være, at indbyde og opmuntre til Bidrag, at opkræve disse og at drage Omsorg for det indkomne Beløb sikkre Udsættelse imod Renters Svarelse. Hvert Aar maatte der gjøres Jndberetning til Hovedbestyrelsen om Filialbestyrelsens Virksomhed. Efter de 20 Aars Forløb skulde da Renterne af de opsamlede Capitaler af hver Filialbestyrelse tilstilles Hovedbestyrelsen, for af denne at anvendes til Understøttelse for Handlendes Efterladte.